Համաձայն ՀՀ վիճակագրական կոմիտեի տվյալների՝ 2018 թվականի հոկտեմբերի 22-ի դրությամբ ներմուծվել է 311.7 տոննա լոլիկ, որից 20.1 տոննան՝ հունվար և փետրվար ամիսներին, իսկ մնացած քանակությունը՝ սկսած սեպտեմբեր ամսից։ Սեպտեմբեր ամսվա ընթացքում ներմուծված լոլիկի 1կգ-ի միջին մաքսային արժեքը կազմել է 106.1 դրամ։ Համեմատության համար նշենք, որ ընթացիկ տարում տոմատի մածուկի արտադրության համար լոլիկի մթերման գները տատանվել են 40-52 դրամի միջակայքում և դրանից բարձր արժեքով ձեռք բերված լոլիկով արտադրված տոմատի մածուկը շուկայում գնային առումով դառնում է ոչ մրցունակ։ Հետևաբար ներմուծված լոլիկը կարող էր օգտագործվել թարմ իրացման կամ տոմատային այլ պահածոների արտադրության նպատակով։